**מגדלים בעלי חיים וצמחים - פתיחה**

**⏴ במבט חדש לכיתה ב**

**היקף יחידת הלימוד:** שיעור

**עמודים:** 79 - 80

# מטרות

* התלמידים יביאו דוגמאות לבעלי חיים וצמחים שמגדלים במשק חקלאי.
* התלמידים יביאו דוגמאות לסביבות חקלאיות מלאכותיות (רפת, לול, משתלה, פרדס, מטע).

# הערכות לשיעור

* להכין כרטיסי מילים **משק חקלאי, לול תרנגולות, משתלה, רפת, פרדס, שדה חקלאי**
* מומלץ לקרוא [בקישור הבא](https://mabat.tau.ac.il/%D7%A1%D7%91%D7%99%D7%91%D7%95%D7%AA-%D7%9C%D7%9E%D7%99%D7%93%D7%94/%D7%9B%D7%99%D7%AA%D7%94-%D7%91/%D7%93%D7%91%D7%A8%D7%99-%D7%A8%D7%A7%D7%A2-%D7%9B%D7%99%D7%AA%D7%94-%D7%91/%D7%A1%D7%91%D7%99%D7%91%D7%AA-%D7%97%D7%99%D7%99%D7%9D/) את **הרקע התיאורטי המדעי** הרלוונטי לנושא **בעלי חיים וצמחים במשק האדם**.

שימו לב! הרקע התיאורטי מדעי שמופיע באתר **במבט חדש** נועד לסייע לביסוס ולהעמקת הידע המדעי והטכנולוגי של המורים בלבד.

* מומלץ לקרוא את **ההבהרות מתודיות כלליות** המתייחסות לנושאי הלימוד במדריך למורה,

עמודים 27 - 28.

* מומלץ לקרוא את **ההבהרות המתודיות** המתייחסות לנושאי הלימוד בפרק השלישי, עמודים 42 - 44.

# מהלך השיעור (ראו בעמודים הבאים).

# מהלך השיעור: מגדלים בעלי חיים וצמחים – פתיחה לפרק שלישי

| **מרכיבי מעגל הלמידה** | **פעילויות** |
| --- | --- |
| פתיחה | הפרק הוא טכנולוגי במהותו. הוא עוסק במהות הטכנולוגיה - בייחודו של האדם כמספק פתרונות טכנולוגיים לצרכיו ובטכנולוגיה כמגבירה את יכולתו של האדם .לפני קריאת הסיפור מומלץ לבקש מהתלמידים לתאר מפגשים שלהם עם בעלי חיים מבויתים במשק חקלאי (פרות, סוסים, תרנגולות וגם חיות מחמד וכדומה) וכן מפגשים עם צמחי תרבות (מטע, פרדס, כרם וכדומה). מומלץ לזמן לתלמידים חוויה דומה ולצאת אתם לביקור במשק חקלאי.קוראים בקול, במליאת הכיתה, את קטע הפתיחה **טיול במשק חקלאי**, עמוד 79.מקיימים שיח במליאת הכיתה בעקבות קריאת קטע הפתיחה ובעזרת השאלות המופיעות בתבנית **שיח** שבעמוד 79.מטרת הפתיחה לחצור גירוי חוותי והניעה ללמוד הנושא בעלי חיים וצמחים במשק האדם. |
| התנסות | יוצאים לסיור במשק חקלאי שהוא סביבה מלאכותית ומתנסים בפעילויות חקלאיות המתאימות לילדים.הביקור במשק חקלאי יחשוף את הלומדים לתהליכים המתקיימים בהם הן מההיבט של הטיפול בבעלי החיים ובצמחים והן מהיבט של התוצרת החקלאית המיוצרת בהם ושהם רואים אותה ביום יום אצלם בצלחת. התלמידים מתוודעים למקומה של הטכנולוגיה בתוך תהליכי הביות ותהליכי הטיפול בבעלי חיים באמצעות אמצעים טכנולוגיים (רובוטים, מכונות חליבה, מכונות קטיף) . הנחת היסוד בסיור כזה היא שההתנסויות המהנות שהילדים יחוו בהן (חליבה, איסוף ביצים, קטיף תפוזים, קטיף דובדבנים ועוד) יסייעו בקרוב ילדים אל בעלי החיים ויעזרו לפתח אמפטיה ליצורים החיים בסביבה וגם רצון לשמור על הסביבה ולטפח אותה. הסיור בסביבות חיים מלאכותיות היא כלי לחינוך הילדים לערכי שמירה על הסביבה הטבעית ופיתוח כבוד והערכה לסביבה המלאכותית ולענפי החקלאות למיניהם.**וגם** קוראים את ההיגדים שבתבנית **בעקבות הלמידה - נדע,** עמוד 80. (רשות)עונים על שאלות:1. עַל מָה נִלְמַד בַּפֶּרֶק הַשְּׁלִישִׁי?
2. מָה מְעַנְיֵן אוֹתִי לִלְמֹד?
3. לָמָּה זֶה מְעַנְיֵן?
4. כֵּיצַד נִלְמַד? אֵילוּ פְּעֻלּוֹת נַעֲשָׂה?
 |
| המשגה | מסכמים בעקבות סיור במליאת הכיתה:גידול בעלי החיים והצמחים במשק החקלאי והפתרונות הטכנולוגיים שהמציאו בני האדם נועדו כדי לתת מענה למגוון הצרכים (חיוניים ואחרים) של האדם. **וגם**על מה נלמד בפרק השלישי?כיצד נלמד? אילו פעולות נעשה כדי ללמוד? |
| יישום | משלימים משפטים עם המיליםשלמדנו **משק חקלאי, לול תרנגולות, משתלה, רפת, פרדס, שדה חקלאי**אפשר גם לבקש התאמה בשני טורים של שם הסביבה ומה מגדלים בה. אפשר לארגן מידע בטבלה ולשאול בנוסף לגבי כל סביבה אילו פעולות האדם מבצע בה וכן באילו טכנולוגיות משתמשים בהןמָה מְגַדְּלִים? הַשְׁלִימוּ:1. בְּמֶשֶׁק חַקְלָאִי מְגַדְּלִים
2. בְּלוּל תַּרְנְגֹלוֹת מְגַדְּלִים
3. בְּמִשְׁתָּלָה מְגַדְּלִים
4. בְּרֶפֶת מְגַדְּלִים
5. בְּפַרְדֵּס מְגַדְּלִים
6. בְּשָׂדֶה חַקְלָאִי מְגַדְּלִים
 |
| סיכום ורפלקציה | שואלים שאלות: מה אני רוצה לדעת על גידול בעלי חיים וצמחים במשק חקלאי.בסוף הפרק חוזרים לשאלות ובודקים על מה ענינו ועל מה אנו רוצים לענות. |